**Visătorii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Visătorii

..

De n-ar fi visătorii, lumea ar sta pe loc,

N-ar fi speranță-n viață, ci doar un epitaf,

Destinu-ar fi o carte trasă la noroc,

Și am lăsa în urmă doar pulbere și praf!

...

De n-ar fi visătorii, n-ar fi nici Apolo,

Izvor de poezie, de muzică, de arte,

Iar dacă cel pragmatic, s-ajungă vrea, departe,

Visătorul lumii este deja acolo!

...

Cei ce vor pe culme, în lume-s cu duiumul,

Oricare dintre ei se vrea câștigător,

Dar nimeni nu-nțelege cum pentru visător,

Nu valorează culmea, cât valorează drumul!

...

Mulți se nasc în lume, trăiesc și apoi mor,

Și cât trăiesc se zbat să aibă cât mai mult,

Ei nu pot înțelege că tot ce-a fost făcut,

Toate sunt lucrarea unui visător!